Il-Federazzjoni tal-Aġenti tal-Proprjetà laqgħet tajjeb l-aħbar li ta l-Minsitru tal-Finanzi Edward Scicluna dwar it-tnaqqis fir-rata tat-taxxa fuq proprjetajiet mikrija. Il-President tal-Federazzjoni Ian Casolani qal li l-Federazzjoni kien ilha snin tagħmel pressjoni biex din il-miżura tidħol fis-seħħ għax hija konvinta li tinkoraġixxi aktar is-suq tal-kiri tal-proprjetà. Żied li l-pass li jmiss hu li tkun riveduta s-sistema tal-liċenzji dwar kirjiet fit-tul ta’ proprjetajiet ta’ akkomodazzjoni turistika, li għadhom qed iħallsu anke rata ta’ VAT ta’ 7 fil-mija minbarra l-liċenzja tal-Awtorità tat-Turiżmu.